
Nr. 22/682


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea plăţii cotizaţiei anuale ce decurge din calitatea României de stat – participant la Acordul multilateral de bază privind transportul internaţional pentru dezvoltarea Coridorului Europa – Caucaz – Asia, semnat la Baku la 8 septembrie 1998, cu care comisia noastră a fost sesizată în fond cu adresa Biroului Permanent nr.PL.X 646  din 19 decembrie 2005.
	PREŞEDINTE,

Mihai Nicolae Tănăsescu




Parlamentul  României

RAPORT

asupra proiectului de Lege privind aprobarea plăţii cotizaţiei anuale ce decurge din calitatea României de stat – participant la Acordul multilateral de bază privind transportul internaţional pentru dezvoltarea Coridorului Europa – Caucaz – Asia, semnat la Baku la 8 septembrie 1998
Cu adresa nr.PL.X 646 din 19 decembrie, Biroul Permanent conform art.89 şi 108 din Regulamentul Camerei Deputaţilor, modificat şi completat prin H.C.D. nr. 34/2005, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea plăţii cotizaţiei anuale ce decurge din calitatea României de stat – participant la Acordul multilateral de bază privind transportul internaţional pentru dezvoltarea Coridorului Europa – Caucaz – Asia, semnat la Baku la 8 septembrie 1998  .
La întocmirea raportului s-au avut în vedere avizele Consiliului Legislativ şi Comisiei pentru politică externă.
Prezentul proiect de Lege are ca obiect de reglementare  aprobarea plăţii contribuţiei anuale, ce decurge din calitatea României de stat – participant la Acordul multilateral privind transportul internaţional pentru dezvoltarea Coridorului Europa – Caucaz – Asia, ratificat de Ordonanţa Guvernului nr. 20/2000, aprobat prin Legea nr. 95/2000, pentru perioada ianuarie – decembrie 2005, în valoare de 7.000 euro.
Plata contribuţiei anuale a părţii române se face de la bugetul de stat, prin bugetul Ministerului Transporturilor, Construcţiilor şi Turismului.

Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 21 deputaţi, din totalul de 26 membri ai comisiei.

Raportul comisiei a fost adoptat cu majoritate de voturi.
Proiectul de Lege a fost adoptat de Senat în şedinţa din data de 8 decembrie 2005 .

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor .
In urma dezbaterii proiectului de Lege, în şedinţa din data de 17.01.2006 , comisia propune supunerea spre dezbaterea şi adoptarea Plenului Camerei Deputaţilor a proiectului de Lege privind aprobarea plăţii cotizaţiei anuale ce decurge din calitatea României de stat – participant la Acordul multilateral de bază privind transportul internaţional pentru dezvoltarea Coridorului Europa – Caucaz – Asia, semnat la Baku la 8 septembrie 1998,   în forma adoptată de Senat.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


Consilier  parlamentar,
Onete Alexandru

